pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเชิญชวนร่วมส่งกำลังใจเชียร์ทัพกรีฑาไทยในการแข่งขันกรีฑาชิงชนะเลิศแห่งเอเชีย ครั้งที่ 25 ในการแข่งขัน 2 วันสุดท้าย เผย 3 วันทำผลงานคว้า 1 เหรียญทอง 1 เหรียญเงิน
วันเสาร์ที่ 15 กรกฎาคม 2566
15/07/2566
รัฐบาลเชิญชวนร่วมส่งกําลังใจเชียร์ทัพกรีฑาไทยในการแข่งขันกรีฑาชิงชนะเลิศแห่งเอเชีย ครั้งที่ 25 ในการแข่งขัน 2 วันสุดท้าย เผย 3 วันทําผลงานคว้า 1 เหรียญทอง 1 เหรียญเงิน
รัฐบาลเชิญชวนร่วมส่งกําลังใจเชียร์ทัพกรีฑาไทยในการแข่งขันกรีฑาชิงชนะเลิศแห่งเอเชีย ครั้งที่ 25 ในการแข่งขัน 2 วันสุดท้าย เผย 3 วันทําผลงานคว้า 1 เหรียญทอง 1 เหรียญเงิน และ 3 เหรียญทองแดง
วันที่ 15 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ประเทศไทยได้เป็นเจ้าภาพจัดการแข่งขันกรีฑาชิงชนะเลิศแห่งเอเชีย ครั้งที่ 25 (25th Asian Athletics Championships 2023) ที่สนามศุภชลาศัย กรุงเทพมหานคร ระหว่างวันที่ 12-16 ก.ค. 66 โดยมีทัพนักกรีฑาจาก 42 ประเทศเอเชียเข้าร่วม
ทั้งนี้ ใน 3 วันแรกของการแข่งขัน(12-14 ก.ค.) ทัพนักกรีฑาไทยคว้ามาแล้ว 1 เหรียญทอง 1 เหรียญเงิน และ 3 เหรียญทองแดง โดยเหรียญทองนั้นได้จากทีมวิ่งผลัด 4x100เมตรชาย นักกรีฑาประกอบด้วย นายณฐวรรธ เอี่ยมอุดม(ไม้1), นายสรอรรถ ดาบบัง(ไม้2), นายชยุตม์ คงประสิทธิ์(ไม้3) และนายภูริพล บุญสอน (ไม้ 4) ซึ่งครั้งนี้สามารถทําลายสถิติชิงแชมป์เอเชียที่ประเทศไทยเป็นเจ้าของ เมื่อปี 2562 ที่ประเทศอินโดนีเซียด้วย
สําหรับเหรียญเงินได้จากทศกรีฑา ผลงานของนายสุทธิศักดิ์ สิงห์ขรณ์ ส่วนเหรียญทองแดง 3 เหรียญ ได้จาก ทีมวิ่งผลัด 4x100 เมตรหญิง ประกอบด้วย น.ส.สุภาวรรณ ธิปัตย์ (ไม้1), จ.ต.หญิง ศุภานิช พูลเกิด(ไม้2), น.ส.อรชุมา เชษฐา(ไม้3) และ น.ส.อธิชา เพ็ชรกุล(ไม้4), ขว้างจักรหญิง ผลงานของ น.ส.สุเบญรัตน์ อินแสง และ กระโดดค้ําหญิง ผลงานของน.ส.ชญาณิศา ชมชื่นดี
น.ส.ไตรศุลี กล่าวว่า สําหรับการแข่งขันใน 2 วันสุดท้าย รัฐบาลขอเชิญชวนคนไทยร่วมส่งกําลังใจให้นักกรีฑาไทย คณะผู้ฝึกสอน และเจ้าหน้าที่เกี่ยวข้องทุกให้สามารถคว้ารางวัลมาให้มากที่สุด และร่วมกันเป็นเจ้าบ้านให้การต้อนรับนักกรีฑาจากทุกประเทศ
ทั้งนี้ ผู้สนใจสามารถเข้าชมการแข่งขันฟรี ณ สนามศุภชลาศัย กรีฑาสถานแห่งชาติ หรือติดตามการถ่ายทอดสดได้ทางเฟซบุ๊ก และ ยูทูบ Asian Athletics Championships 2023 และการถ่ายทอดสดผ่านทาง MCOT HD ช่อง 30 (วันที่ 12-15 ก.ค. ถ่ายทอดสด เวลา 18.00-19.00 น. และ 16 ก.ค. เวลา 17.30-19.00 น.) ส่วนโปรแกรมและผลการแข่งขันสามารถติดตามรายรายละเอียดที่เว็บไซต์ www.asianathleticschampionships2023.com
รัฐบาลไทย-ข่าวทำเนียบรัฐบาล-Thailand to host 12th Mekong - Ganga Cooperation Ministerial Meeting on July 16
วันพุธที่ 12 กรกฎาคม 2566
12/07/2566
Thailand to host 12th Mekong - Ganga Cooperation Ministerial Meeting on July 16
Thailand to host 12th Mekong - Ganga Cooperation Ministerial Meeting on July 16
July 11, 2023, Deputy Government Spokesperson Ratchada Thanadirek disclosed that the cabinet approved the draft Joint Ministerial Statement of the 12th Mekong - Ganga Cooperation Ministerial Meeting which will be adopted at the 12th Mekong - Ganga Cooperation Ministerial Meeting, to be held as a hybrid meeting in Bangkok, Thailand on July 16, 2023.
The Mekong - Ganga Cooperation (MGC) framework, established in 2000, is an initiative by six countries – India and five ASEAN countries, namely, Cambodia, Lao PDR, Myanmar, Thailand, and Vietnam. The aim is to promote economic cooperation and connectivity between India and the Mekong subregional countries in 10 areas of cooperation: 1) tourism, 2) culture, 3) education, 4) health and traditional medicine, 5) agriculture and allied sectors, 6) transport & communication, 7) small and medium enterprises, 8) water resources management, 9) science and technology, and 10) skill development and capacity building.
The documents to be adopted at the 12th Mekong - Ganga Cooperation Ministerial Meeting include the draft Joint Ministerial Statement of the 12th Mekong - Ganga Cooperation Ministerial Meeting and 2 Annexes, that is, the Concept Note on lead country mechanism for each area of cooperation under the MGC framework, and the Concept Note on the establishment of MGC Business Council.
The draft Joint Ministerial Statement of the 12th Mekong - Ganga Cooperation Ministerial Meeting demonstrates joint commitment of member states in promoting socio-economic development and enhancing cooperation in the followings areas: 1) partnership for development, 2) trade and investment, 3) connectivity, 4) education, 5) public health, and 6) tourism and culture
Concept Note on lead country mechanism for each area of cooperation under the MGC framework is aimed to highlight lead country’s role in each area of cooperation. Thailand volunteers to be the lead country in the areas of tourism, health and traditional medicine, and science and technology.
The Concept Note on the establishment of MGC Business Council is aimed to enhance business interaction and promote closer partnership between member states. MGC Business Council will comprise 60 members (10 from each member state), and will focus on the following areas of cooperation: 1) trade and industrial promotion; 2) business cooperation; 3) technology transfer and development; and 4) researches and advising.
รัฐบาลไทย-ข่าวทำเนียบรัฐบาล-ข่าวดี รมว.สุชาติ เผยช่างเชื่อมใต้น้ำค่าจ้างสูง เร่งกรมพัฒน์จัดฝึกป้อนอู่ต่อเรือ
วันพุธที่ 12 กรกฎาคม 2566
ข่าวดี รมว.สุชาติ เผยช่างเชื่อมใต้น้ําค่าจ้างสูง เร่งกรมพัฒน์จัดฝึกป้อนอู่ต่อเรือ
รมว.แรงงาน นายสุชาติ ชมกลิ่น เผยตลาดแรงงานต้องการช่างเชื่อมใต้น้ํา จ่ายค่าแรงสูงถึง 4,500 บ.ต่อชั่วโมง และมีความต้องการแรงงานที่มีทักษะในด้านนี้เป็นจํานวนมาก จึงมอบกรมพัฒนาฝีมือแรงงาน เร่งจัดฝึกอบรมป้อนอุตสาหกรรมปิโตรเลียมและอู่ต่อเรือ สงขลาเปิดอบรมรุ่
รัฐบาลไทย-ข่าวทำเนียบรัฐบาล-รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๖/๒๕๖๖
วันพุธที่ 12 กรกฎาคม 2566
12/07/2566
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๖/๒๕๖๖
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๖/๒๕๖๖
ในวันพุธที่ ๑๒ กรกฎาคม ๒๕๖๖ เวลา ๑๐.๐๐ น. นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๖/๒๕๖๖ โดยมี พล.ต.ท.พิจาร จิตติรัตน์ ที่ปรึกษารองนายกรัฐมนตรี (นายวิษณุ เครืองาม) นางพงษ์สวาท นีละโยธิน ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วยผู้บริหารระดับสูง และเจ้าหน้าที่ที่เกี่ยวข้อง เข้าร่วมการประชุมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกล (Cisco Webex Meeting)
ในการนี้ ที่ประชุมได้รับทราบรายงานผลการดําเนินงานตามแผนปฏิบัติการเร่งรัด (Quick Win) โดย กรมราชทัณฑ์ ซึ่งสรุปผลการสัมมนาผู้บัญชาการเรือนจํา ผู้อํานวยการทัณฑสถานทั่วประเทศ เรื่อง “การพัฒนาแนวทางปฏิบัติงานด้านการควบคุมผู้ต้องขังเพื่อป้องกันและปราบปรามยาเสพติดในเรือนจําและทัณฑสถาน” พร้อมทั้งรับทราบการรายงานผลการปฏิบัติราชการทั่วไป โดย สํานักงานปลัดกระทรวงยุติธรรม ซึ่งสรุปผลการประชุมรัฐมนตรีอาเซียน - ญี่ปุ่น สมัยพิเศษ (ASEAN –Japan Justice Minister’s Meeting : AJSMJ) และการประชุมพบปะระหว่างรัฐมนตรียุติธรรมอาเซียนและกลุ่มประเทศ G7 (ASEAN – G7Justice’s Interface : Interface) ระหว่างวันที่ ๕ - ๗ กรกฎาคม ๒๕๖๖ ณ กรุงโตเกียว ประเทศญี่ปุ่น
ต่อจากนั้น สํานักงาน ป.ป.ส. ได้รายงานผลการดําเนินงานตามแผนปฏิบัติการเร่งรัด (Quick Win) เรื่อง การสืบสวนขยายผลเครือข่ายการค้ายาเสพติดรายสําคัญ รวมทั้งรายงานผลการปฏิบัติราชการทั่วไป จํานวน ๔ เรื่อง ประกอบด้วย ๑) การประชุมเจ้าหน้าที่อาวุโสอาเซียนด้านยาเสพติด (ASEAN Senior officials on Drug Matters : ASOD) ครั้งที่ ๔๔ ๒) การประชุมหารือเพื่อแลกเปลี่ยนข้อมูลและข้อคิดเห็นเกี่ยวกับคดียาเสพติดและสถานการณ์ยาเสพติดในประเทศไทยและภูมิภาคเอเชียตะวันออกเฉียงใต้ ณ ประเทศญี่ปุ่น ๓) การจัดอบรมเพิ่มประสิทธิภาพการตรวจพิสูจน์ยาเสพติด สําหรับเจ้าหน้าที่ห้องปฏิบัติการตรวจพิสูจน์ยาเสพติด สาธารณรัฐประชาธิปไตยประชาชนลาว และ ๔) การจัดกิจกรรมเนื่องในวันต่อต้านยาเสพติดโลก (๒๖ มิถุนายน) ประจําปี ๒๕๖๖
ท้ายสุดของการประชุม กรมบังคับคดีได้รายงานผลการปฏิบัติราชการทั่วไป โดยสรุปผลการศึกษาและแลกเปลี่ยนความรู้ด้านการบังคับคดีแพ่ง ระหว่างกรมบังคับคดีกับสภาเจ้าพนักงานบังคับคดีแห่งชาติของฝรั่งเศส (The National Chamber of Judicial Commissioners) ซึ่งได้กําหนดจัดการประชุมระหว่างประเทศว่าด้วยกระบวนการล้มละลายโดยสมัครใจ และการขอฟื้นฟูกิจการของวิสาหกิจขนาดกลางและขนาดย่อมหรือบุคคลธรรมดา: ทางเลือกในการเริ่มต้นใหม่ของลูกหนี้(International Conference on Voluntary Insolvency and SMEs or Individual Reorganization Procedure: Debtors' Option to Restart) ในวันศุกร์ที่ ๑๔ กรกฎาคม 2566 ระหว่างเวลา ๐๙.๐๐ - ๑๖.๔๕ น. ณ อาคารกรมบังคับคดี และรูปแบบการประชุมทางไกลผ่านจอภาพ (Video Conference System)
รัฐบาลไทย-ข่าวทำเนียบรัฐบาล-ผู้ว่าฯ บึงกาฬ บูรณาการทีมตรวจเยี่ยมพื้นที่ล่อแหลมตามแนวชายแดน พร้อมกำชับหน่วยงานความมั่นคงเฝ้าระวัง ป้องกันการกระทำผิดกฎหมายอย่างเข้มงวด
วันพุธที่ 12 กรกฎาคม 2566
12/07/2566
ผู้ว่าฯ บึงกาฬ บูรณาการทีมตรวจเยี่ยมพื้นที่ล่อแหลมตามแนวชายแดน พร้อมกําชับหน่วยงานความมั่นคงเฝ้าระวัง ป้องกันการกระทําผิดกฎหมายอย่างเข้มงวด
ผู้ว่าฯ บึงกาฬ บูรณาการทีมตรวจเยี่ยมพื้นที่ล่อแหลมตามแนวชายแดน พร้อมกําชับหน่วยงานความมั่นคงเฝ้าระวัง ป้องกันการกระทําผิดกฎหมายอย่างเข้มงวด
วันนี้ (12 ก.ค. 66) นายนฤชา โฆษาศิวิไลซ์ ผู้ว่าราชการจังหวัดบึงกาฬ ในฐานะผู้อํานวยการรักษาความมั่นคงภายในจังหวัดบึงกาฬ เปิดเผยว่า กระทรวงมหาดไทยมีนโยบายอย่างชัดเจนในการประกาศสงครามกับยาเสพติด โดยได้เน้นย้ําให้ผู้ว่าราชการจังหวัดทุกจังหวัดในฐานะผู้อํานวยการรักษาความมั่นคงภายในจังหวัด (ผอ.รมน.จังหวัด) ได้บูรณาการสนธิกําลังฝ่ายปกครอง เจ้าหน้าที่ตํารวจ หน่วยทหาร และภาคีเครือข่ายภาคส่วนต่าง ๆ กําหนดพื้นที่การดูแลรักษาความสงบเรียบร้อยและตรวจตราอย่างเข้มข้น เพื่อสกัดกั้นการลักลอบนํายาเสพติดเข้าในพื้นที่ ตลอดจนป้องกันการลักลอบใช้พื้นที่เป็นเส้นทางลําเลียง ซึ่งจะส่งผลกระทบกับพี่น้องประชาชนในพื้นที่ เพราะอาจจะมีการลักลอบนํายาเสพติดมาส่งผลเสียต่อเด็ก เยาวชน ตลอดจนประชาชน โดยจังหวัดบึงกาฬเป็นพื้นที่ที่มีพรมแดนติดกับประเทศเพื่อนบ้าน จึงได้ให้ความสําคัญกับการบูรณาการกําลังพลเพื่อป้องกันการลักลอบกระทําผิดกฎหมายดังกล่าว
"ตนในฐานะ ผอ.รมน.จังหวัดบึงกาฬ พร้อมด้วย พันเอก ยุทธนา มหาวัน รอง ผอ.รมน.จังหวัดบึงกาฬ ฝ่ายทหาร นายนพดล จอมเพชร ปลัดจังหวัดบึงกาฬ นายสมหวัง อารีย์เอื้อ หัวหน้าสํานักงานจังหวัดบึงกาฬ นายธีระพล ขุนพานเพิง นายอําเภอเมืองบึงกาฬ ว่าที่ พันตํารวจเอก จตุพร เนวะมาตย์ ผู้กํากับการตรวจคนเข้าเมืองจังหวัดบึงกาฬ เรือโท ไชยา เนียมแสง ผู้ควบคุมเรือ 179 สถานีเรือบึงกาฬ ได้ลงพื้นที่ตรวจเยี่ยมและติดตามสถานการณ์ความมั่นคงตามแนวชายแดนบริเวณอําเภอเมืองบึงกาฬซึ่งเป็นพื้นที่ล่อแหลมต่อการลักลอบกระทําผิดกฎหมายข้ามแดน โดยได้พบปะกับผู้นําชุมชนและประชาชนชาวอําเภอเมืองบึงกาฬ ที่ศาลาวัดเจริญธรรม บ้านพันลํา อําเภอเมืองบึงกาฬ จังหวัดบึงกาฬ เพื่อรับทราบปัญหาและความต้องการของประชาชนในพื้นที่ตามแนวชายแดน และรับฟังสรุปผลการปฏิบัติงานและอุปสรรคของหน่วยงานความมั่นคงในพื้นที่อําเภอเมืองบึงกาฬ" นายนฤชาฯ กล่าว
นายนฤชา โฆษาศิวิไลซ์ ผู้ว่าราชการจังหวัดบึงกาฬ กล่าวเพิ่มเติมว่า ได้กําชับหน่วยงานที่ปฏิบัติงานตามแนวชายแดน คุมเข้ม ตรวจตรา เฝ้าระวัง จุดล่อแหลม จุดเสี่ยงเพื่อป้องกันการลักลอบขนยาเสพติดและสิ่งผิดกฎหมาย พร้อมขอความร่วมมือผู้นําชุมชนและพี่น้องชาวเมืองบึงกาฬร่วมเป็นพลังสําคัญในการช่วยกันสอดส่อง เป็นหูเป็นตาให้กับทางภาครัฐ ร่วมสร้างชุมชนให้เข้มแข็งต่อไป
นอกจากการลงพื้นที่ดังกล่าว นายนฤชา โฆษาศิวิไลซ์ ผู้ว่าราชการจังหวัดบึงกาฬ และคณะ ยังได้ลงพื้นที่ด่านพรมแดนท่าเรือบึงกาฬ เพื่อให้กําลังใจและกําชับการปฏิบัติกับเจ้าหน้าที่ในการตรวจตรา เฝ้าระวังการลักลอบสิ่งผิดกฎหมาย พร้อมประสานความร่วมมือหน่วยงานด้านความมั่นคงทุกหน่วยงานในพื้นที่ในการสกัดกั้นการกระทําความผิด เพื่อสร้างความผาสุกให้เกิดขึ้นกับประชาชนและประเทศชาติตลอดไป
รัฐบาลไทย-ข่าวทำเนียบรัฐบาล-Govt warns public against falling prey to cyber scams as number of investment fraud cases increase
วันพุธที่ 12 กรกฎาคม 2566
12/07/2566
Govt warns public against falling prey to cyber scams as number of investment fraud cases increase
Govt warns public against falling prey to cyber scams as number
of investment fraud cases increase
Deputy Government Spokesperson warned the public against falling prey to scammers,
especially through various types of investment frauds.
According to the Royal Thai Police’s data collected from its website: www.thaipoliceonline.com,
which is opened for the public to submit cybercrime complaints online, investment fraud-related
cases submitted during March 1 and June 30, 2023 account for as many as 23,616 cases, worth
over 11.55 billion Baht. In June alone, 876 cases were reported with the amount lost to these
scams at over 600 million Baht.
In a bid to reinforce the public’s cyber immunity, the Government has launched the websites:
www.เตือนภัยออนไลน์.com, and a Facebook page: “เตือนภัยออนไลน์”, to publicize various types
of possible cyber scams and investment frauds. The public may seek further advice via the
Cyber Crime Investigation Bureau’s Hotline 1441 or call 081-866-3000. Those who fell prey to
any investment fraud are advised to contact their bank to cancel illicit financial transaction. The
bank will, then, issue a Bank ID via SMS which the victim may refer to in reporting to the police
immediately. They may also report the case via www.thaipoliceonline.com.
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ประชุมซักซ้อมเตรียมความพร้อมการจัดงาน โครงการจิตอาสาพัฒนาด้านการเกษตร “เราทำความดี ด้วยหัวใจ”
วันพุธที่ 12 กรกฎาคม 2566
กระทรวงเกษตรและสหกรณ์ ประชุมซักซ้อมเตรียมความพร้อมการจัดงาน โครงการจิตอาสาพัฒนาด้านการเกษตร “เราทําความดี ด้วยหัวใจ”
เฉลิมพระเกียรติพระบาทสมเด็จพระเจ้าอยู่หัว พัฒนาฟื้นฟูคลองเปรมประชากร  จ.พระนครศรีอยุธยา
นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมหารือซักซ้อมความเข้าใจ และเตรียมความพร้อมการจัดงาน โครงการจิตอาสาพัฒนาด้านการเกษตร “เราทําความดี ด้วยหัวใจ” เฉลิมพระเกียรติพระบาทสมเด็จพระเจ้าอยู่หัว บริเวณคลองเปรมประชากร ตําบลเชียงรากน้อย อําเภอบางประอิน จังหวัดพระนครศรีอยุธยา โดยมีกองประสานงานโครงการพระราชดําริ สํานักงานปลัดกระทรวงเกษตรและสหกรณ์ และหน่วยงานในสังกัดกระทรวงเกษตรและสหกรณ์ที่เกี่ยวข้อง ประกอบด้วย กรมชลประทาน กรมส่งเสริมการเกษตร กรมปศุสัตว์ กรมประมง กรมพัฒนาที่ดิน และสํานักงานพิพิธภัณฑ์การเกษตรเฉลิมพระเกียรติ พระบาทสมเด็จพระเจ้าอยู่หัว (องค์การมหาชน) เข้าร่วม ณ ห้องประชุมกระทรวงเกษตรและสหกรณ์ (ห้อง 135) และผ่านระบบ Zoom Meeting
ทั้งนี้ สํานักงานปลัดกระทรวงเกษตรและสหกรณ์ กองประสานงานโครงการพระราชดําริ ในฐานะเป็นศูนย์ประสานงานจิตอาสา 904 กระทรวงเกษตรและสหกรณ์ ได้ตระหนักถึงความสําคัญในการขยายผลโครงการจิตอาสาพระราชทานตามแนวพระราชดําริ และการจัดทํากิจกรรมจิตอาสา “เราทําความดี ด้วยหัวใจ” จึงได้จัดทําโครงการจิตอาสาพัฒนาด้านการเกษตร บริเวณคลองเปรมประชากร ตําบลเชียงรากน้อย อําเภอบางประอิน จังหวัดพระนครศรีอยุธยาขึ้น ในวันพุธที่ 26 กรกฎาคม 2566 โดยมีรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เป็นประธาน และมีวัตถุประสงค์ เพื่อเฉลิมพระเกียรติและถวายพระพรเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 (พระชนมพรรษาครบ 71 พรรษา) และปลูกฝังจิตสํานึกในด้านจิตสาธารณะและจิตอาสาพัฒนา ให้กับบุคลากรของส่วนราชการและหน่วยงานในสังกัดกระทรวงเกษตรและสหกรณ์ ตลอดจนเพื่อปรับภูมิทัศน์และพัฒนาพื้นที่สาธารณะ โดยบูรณาการความร่วมมือจากทุกภาคส่วนราชการ และหน่วยงานในสังกัดกระทรวงเกษตรและสหกรณ์ กลุ่มเป้าหมายผู้เข้าร่วมกิจกรรม จํานวน 700 คน ประกอบด้วย ผู้บริหารกระทรวงเกษตรและสหกรณ์ บุคลากรส่วนราชการ/หน่วยงานในสังกัดกระทรวงเกษตรและสหกรณ์ (ส่วนกลาง) จิตอาสากระทรวงเกษตรและสหกรณ์ บุคลากรหน่วยงานในสังกัดกระทรวงเกษตรและสหกรณ์ ในพื้นที่/จังหวัด ผู้นําชุมชน องค์กรปกครองส่วนท้องถิ่น/เทศบาล เกษตรกร และประชาชนจิตอาสา
สําหรับกิจกรรมภายในงานประกอบด้วย 1. การปรับภูมิทัศน์และพัฒนาพื้นที่สาธารณะ บริเวณคลองเปรมประชากร ตําบลเชียงรากน้อย อําเภอบางประอิน จังหวัดพระนครศรีอยุธยา อาทิ การทําความสะอาด ฟื้นฟูและบํารุงรักษาคลองเปรมประชากร และการปล่อยพันธุ์ปลาพื้นถิ่น 2. การสานสัมพันธ์ “บวร” (บ้าน (ชุมชน) วัด และโรงเรียน) บริเวณโดยรอบ ได้แก่ ชุมชนตําบลเชียงรากน้อย วัดเปรมประชา และโรงเรียนวัดเปรมปรีชา อาทิ การทําความสะอาดบริเวณรอบวัด การพัฒนาส่งเสริมการเรียนรู้การงานอาชีพเกษตรกรรมให้กับนักเรียน และการพัฒนาและส่งเสริมอาชีพเกษตรกรรมให้กับประชาชน/ชาวบ้านในชุมชนตําบลเชียงรากน้อย และชุมชนใกล้เคียง และ 3. การจัดนิทรรศการ พระมหากษัตริย์ไทยกับพระราชกรณียกิจด้านพัฒนาการเกษตร ตลอดจนการจัดนิทรรศการ ผลการดําเนินงานจิตอาสา ภาพรวมกระทรวงเกษตรและสหกรณ์อีกด้วย
รัฐบาลไทย-ข่าวทำเนียบรัฐบาล-เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๖
วันพุธที่ 12 กรกฎาคม 2566
เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๖
ขอเชิญข้าราชการและประชาชนร่วมลงนามถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน ตลอดเดือนกรกฎาคม
ทางเว็บไซต์สํานักงาน ก.พ. : http://web.ocsc.go.th/forking
#ทรงพระเจริญ
#สืบสานรักษาต่อยอด
#ถวายสัตย์ปฏิญาณ
รัฐบาลไทย-ข่าวทำเนียบรัฐบาล-กรมเจ้าท่า เพิ่มมาตรการความปลอดภัยทางน้ำช่วงเวลาเร่งด่วน ส่งเจ้าหน้าที่ตรวจการณ์ต่อเนื่อง ย้ำอุปกรณ์ประจำเรือครบพร้อมให้บริการ
วันพุธที่ 12 กรกฎาคม 2566
กรมเจ้าท่า เพิ่มมาตรการความปลอดภัยทางน้ําช่วงเวลาเร่งด่วน ส่งเจ้าหน้าที่ตรวจการณ์ต่อเนื่อง ย้ําอุปกรณ์ประจําเรือครบพร้อมให้บริการ
...
กรมเจ้าท่า โดยสํานักงานเจ้าท่าภูมิภาคที่ 3 (สมุทรสงคราม) กระทรวงคมนาคม เพิ่มมาตรการความปลอดภัยทางน้ําช่วงเวลาเร่งด่วน ส่งเจ้าหน้าที่ตรวจการณ์ต่อเนื่อง ย้ําอุปกรณ์ประจําเรือครบพร้อมให้บริการ
สํานักงานเจ้าท่าภูมิภาคที่ 3 รุกแผนดูแลความปลอดภัยขนส่งทางน้ํา อํานวยความสะดวกประชาชน ใช้บริการเรือโดยสารหนาแน่นจัดส่งเจ้าหน้าที่ดูแลความปลอดภัยเวลาเร่งด่วน ให้ผู้โดยสารข้ามฝาก และท่องเที่ยว จํากัดการใช้เรือและท่าเรือ ให้เป็นไปตามใบอนุญาต พร้อมตรวจอุปกรณ์ประจําเรือ ให้เพียงพอต่อผู้โดยสารส่งเรือตรวจการณ์ สนับสนุน ด้านความปลอดภัย หากพบกรณีฉุกเฉิน
กรมเจ้าท่า โดยสํานักงานเจ้าท่าภูมิภาคที่ 3 (สมุทรสงคราม) มีภารกิจเป้าหมาย ขอบเขต และหน้าที่ในการกํากับดูแลในพื้นที่รับผิดชอบ ประกอบด้วยสํานักงานเจ้าท่าภูมิภาคสาขาสมุทรสงคราม, สาขาประจวบคีรีขันธ์, สาขากาญจนบุรี, สาขาสมุทรสาคร, สาขาเพชรบุรี และสาขานครปฐม เพื่อการกํากับดูแลพื้นที่ให้เป็นไปตามกฎหมาย และระเบียบของกรมเจ้าท่า และกระทรวงคมนาคม เพื่อควบคุมการปฏิบัติงานอย่างมีประสิทธิภาพ ตามกฎหมายว่าด้วยการเดินเรือในน่านน้ําไทย กฎหมายว่าด้วยเรือไทย กฎหมายว่าด้วยการป้องกันเรือโดนกัน กฎหมายว่าด้วยการส่งเสริมการพาณิชยนาวี กฎหมายว่าด้วยการขนส่งต่อเนื่องหลายรูปแบบ รวมทั้งกฎหมายอื่นที่เกี่ยวข้องตามที่ได้รับมอบหมายจากกรมเจ้าท่า
นอกจากนี้ ยังได้วางระบบตรวจสอบ และเพิ่มมาตรการความปลอดภัยทางน้ําช่วงเวลาเร่งด่วน ดําเนินการตรวจสอบใบอนุญาตคนเรือ ใบอนุญาตเดินเรือ และอุปกรณ์ประจําเรือในการโดยสารทางน้ํา อุปกรณ์ประจําเรือ แพชูชีพ พวงชูชีพ เสื้อชูชีพ ให้พร้อมใช้งานอยู่ตลอดเวลา เนื่องจากมีปริมาณการใช้ ขนส่งทางน้ําและการให้บริการเรือโดยสารเป็นจํานวนมาก เป็นไปตามแนวทางของกรมเจ้าท่าและกระทรวงคมนาคม เพื่อลดอุบัติเหตุการใช้บริการท่าเรือ และกระชับมาตรการความปลอดภัยของเรือโดยสาร รวมถึงการจัดหาอุปกรณ์ประจําเรือให้เพียงพอและพร้อมใช้งานได้ตลอดเวลา
ทั้งนี้ สํานักงานเจ้าท่าภูมิภาคที่ 3 ได้จัดส่งเรือตรวจการณ์ลําน้ําของกรมเจ้าท่า ออกตรวจเส้นทางสัญจรในช่วงเวลาเร่งด่วน และออกตรวจตามช่วงเวลาตลอดทั้งวัน เพื่อป้องปราบการกระทําผิดของผู้ประกอบการ เพิ่มประสิทธิภาพในการช่วยเหลือในกรณีเหตุฉุกเฉิน และกําชับผู้ควบคุม ให้มีการติดตามข้อมูลข่าวสารสภาพอากาศ ข่าวพยากรณ์อากาศ ซึ่งการดําเนินการประสบผลสําเร็จ ส่งผลให้ลดการกระทําผิดในการขนส่งผู้โดยสารได้อย่างมีประสิทธิภาพในพื้นที่ ซึ่งประชาชนและนักท่องเที่ยวสามารถแจ้งหรือพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า โทร. 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-สธ. มอบรางวัล “อย. ควอลิตี้ อวอร์ด ปี 2566” ผลิตภัณฑ์สุขภาพดีเด่นและสถานประกอบการดีเด่น 72 รางวัล
วันพุธที่ 12 กรกฎาคม 2566
สธ. มอบรางวัล “อย. ควอลิตี้ อวอร์ด ปี 2566” ผลิตภัณฑ์สุขภาพดีเด่นและสถานประกอบการดีเด่น 72 รางวัล
รองนายกรัฐมนตรีและรัฐมนตรีว่าการกระทรวงสาธารณสุข มอบรางวัล อย. ควอลิตี้ อวอร์ด ปี 2566 ให้แก่ผลิตภัณฑ์สุขภาพดีเด่นและสถานประกอบการดีเด่นจากทั่วประเทศ รวม 72 รางวัล เพื่อสร้างแรงจูงใจและเป็นแบบอย่างที่ดีให้แก่ผู้ประกอบการรายอื่นในการพัฒนาผลิตภัณฑ์
รองนายกรัฐมนตรีและรัฐมนตรีว่าการกระทรวงสาธารณสุข มอบรางวัล อย. ควอลิตี้ อวอร์ด ปี 2566 ให้แก่ผลิตภัณฑ์สุขภาพดีเด่นและสถานประกอบการดีเด่นจากทั่วประเทศ รวม 72 รางวัล เพื่อสร้างแรงจูงใจและเป็นแบบอย่างที่ดีให้แก่ผู้ประกอบการรายอื่นในการพัฒนาผลิตภัณฑ์สุขภาพให้มีคุณภาพ ส่งผลกระตุ้นเศรษฐกิจประเทศ
วันนี้ (12 กรกฎาคม 2566) ที่แกรนด์ ริชมอนด์ สไตลิช คอนเวนชั่น โฮเทล จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานมอบรางวัล อย. ควอลิตี้ อวอร์ด ประจําปี พ.ศ. 2566 ประกอบด้วย ผลิตภัณฑ์สุขภาพดีเด่น 32 รางวัล และสถานประกอบการดีเด่น 40 รางวัล และกล่าวว่า กระทรวงสาธารณสุข มุ่งสนองนโยบายรัฐบาลในการสนับสนุนภาคธุรกิจทุกระดับให้มีการพัฒนาศักยภาพในการผลิตผลิตภัณฑ์สุขภาพให้เป็นที่ยอมรับในระดับสากล ควบคู่กับการมีคุณภาพมาตรฐาน มีธรรมาภิบาล และความรับผิดชอบต่อสังคม พร้อมทั้งปรับกฎระเบียบให้ทันสมัย เพื่อสร้างโอกาสในการแข่งขันทางธุรกิจในระดับโลกและช่วยกระตุ้นเศรษฐกิจของประเทศ โดยสํานักงานคณะกรรมการอาหารและยา (อย.) ได้จัดให้มีการมอบรางวัล อย. ควอลิตี้ อวอร์ด เป็นประจําทุกปี เพื่อส่งเสริมสถานประกอบการผลิตผลิตภัณฑ์สุขภาพที่ได้คุณภาพมาตรฐาน รวมทั้งเป็นแรงจูงใจและเป็นตัวอย่างที่ดีแก่ผู้ประกอบการรายอื่นในการพัฒนาผลิตภัณฑ์สุขภาพให้มีคุณภาพมาตรฐานต่อไป
“ขอแสดงความยินดีกับผู้ประกอบการทุกท่านที่ได้รับรางวัล โดยเฉพาะอย่างยิ่งผู้ผลิตในระดับชุมชนจากพื้นที่ต่างๆ ทั่วประเทศ รวมทั้งขอชื่นชมที่ทุกท่านได้ยึดมั่นคุณภาพมาตรฐานในการประกอบธุรกิจ ผลิตผลิตภัณฑ์สุขภาพที่ได้คุณภาพมาตรฐานตามเกณฑ์ที่กฎหมายกําหนด ด้วยความใส่ใจผู้บริโภค ขอให้ทุกท่านตั้งมั่นในการประกอบธุรกิจด้วยความรับผิดชอบต่อสังคมและให้ความร่วมมือกับภาครัฐในการคุ้มครองประชาชนให้ได้บริโภคผลิตภัณฑ์สุขภาพที่มีมาตรฐานและปลอดภัยตลอดไป” นายอนุทินกล่าว
สําหรับรางวัล อย.ควอลิตี้ อวอร์ด จัดขึ้นต่อเนื่องเป็นปีที่ 15 โดยปีนี้มีผลิตภัณฑ์สุขภาพและสถานประกอบการได้รับรางวัลรวม 72 รางวัล แบ่งเป็น ผลิตภัณฑ์สุขภาพดีเด่น 32 รางวัล ประกอบด้วย ประเภทนวัตกรรม 4 รางวัล ส่งเสริมการใช้วัตถุดิบภายในประเทศ 10 รางวัล ส่งเสริมเศรษฐกิจฐานราก 13 รางวัล และประเภทสร้างสรรค์ 5 รางวัล และสถานประกอบการดีเด่น 40 รางวัล ประกอบด้วย ด้านอาหาร 9 รางวัลยา 3 รางวัล ผลิตภัณฑ์สมุนไพร 2 รางวัล เครื่องมือแพทย์ 6 รางวัล เครื่องสําอาง 9 รางวัล วัตถุอันตราย 3รางวัล เครื่องสําอางและวัตถุอันตราย 1 รางวัล อาหารและผลิตภัณฑ์สมุนไพร 1 รางวัล และผลิตภัณฑ์สุขภาพชุมชน 6 รางวัล
*************************************** 12 กรกฎาคม 2566
รัฐบาลไทย-ข่าวทำเนียบรัฐบาล-กรมเจ้าท่า ตรวจติดตาม ผลการการดำเนินงาน การปฏิบัติราชการ ศูนย์ฝึกพาณิชย์นาวี
วันพุธที่ 12 กรกฎาคม 2566
กรมเจ้าท่า ตรวจติดตาม ผลการการดําเนินงาน การปฏิบัติราชการ ศูนย์ฝึกพาณิชย์นาวี
...
กรมเจ้าท่า ตรวจติดตาม ผลการการดําเนินงาน การปฏิบัติราชการ ศูนย์ฝึกพาณิชย์นาวี
นายวิเชียร เปมานุกรรักษ์ รองอธิบดีกรมเจ้าท่า (ด้านส่งเสริมการขนส่งทางน้ํา) กระทรวงคมนาคม ตรวจติดตาม ผลการการดําเนินงาน การปฏิบัติราชการ ศูนย์ฝึกพาณิชย์นาวี
โดยมีนายวิวัธน์ ชิดเชิดวงศ์ ผู้อํานวยการศูนย์ฝึกพาณิชย์นาวี พร้อมด้วยนายโอฬาร เฮงเจริญ ผู้อํานวยการกองมาตรฐานคนประจําเรือ พร้อมด้วยผู้บริหาร ข้าราชการและเจ้าหน้าที่กรมเจ้าท่า ให้การต้อนรับในวันอังคารที่ 11 กรกฎาคม 2566 เวลา 09.30 น. ณ ห้องประชุมศูนย์ฝึกพาณิชย์นาวี กรมเจ้าท่า
ศูนย์ฝึกพาณิชย์นาวี กรมเจ้าท่า เป็นสถาบันการศึกษาภายใต้สังกัดกระทรวงคมนาคม เป็นสถาบันแห่งแรกของประเทศไทย ที่เปิดสอนวิชาชีพการเดินเรือพาณิชย์ มีหน้าที่และความรับผิดชอบในการผลิตคนประจําเรือทุกระดับชั้นให้เพียงพอกับความต้องการของตลาดแรงงาน เพื่อสนับสนุนกิจการพาณิชยนาวีของประเทศ ตลอดจนพัฒนา ฝึกอบรม เพื่อเพิ่มวิทยฐานะคนประจําเรือทุกระดับชั้นให้ได้มาตรฐานสากล ได้เปิดรับสมัครผู้ที่กําลังศึกษาอยู่ในระดับมัธยมศึกษาตอนปลาย (ม.6) เข้าเป็นนักเรียนเดินเรือพาณิชย์ หลักสูตร 5 ปี(ปริญญาตรี) ปัจจุบันมีนักศึกษาจํานวน 778 คน และกําลังจบการศึกษา 111 คนในเดือนสิงหาคมนี้
สําหรับหลักสูตรฝึกอบรม ที่กรมเจ้าท่าให้การรับรองภายใต้ SCTW 2010 ประกอบด้วย กลุ่มหลักสูตรความรู้พื้นฐานคนประจําเรือ, กลุ่มหลักสูตรด้านการเดินเรือและการเรือและภาวะความเป็นผู้นํา, กลุ่มหลักสูตรด้านช่างกลเรือ, กลุ่มหลักสูตรต่อเนื่อง, กลุ่มหลักสูตรเรือบรรทุกสินค้าเหลวในระวางและสินค้าอันตราย, กลุ่มหลักสูตรเจ้าหน้าที่รักษาความปลอดภัย, กลุ่มหลักสูตรเรือโดยสาร, กลุ่มหลักสูตรวิชาครูและผู้ประเมิน อีกทั้ง ปัจจุบัน ศูนย์ฝึกพาณิชย์นาวี ยังได้เปิดหลักสูตรลูกเรือเข้ายามฝ่ายเดินเรือและฝ่ายช่างกล เป็นรุ่นที่ 9, หลักสูตรนายประจําเรือฝ่ายเดินเรือและฝ่ายช่างกลรุ่นที่ 1, หลักสูตรผู้ตรวจเรือลําเลียง และยังมีโครงการฝึกอบรมตามมาตรฐานขององค์การทางทะเลระหว่างประเทศInternational Maritime Organization (IMO)ร่วมกับสํานักงานคณะกรรมการค้นหาและช่วยเหลืออากาศยานและเรือที่ประสบภัย และยังมีหลักสูตรที่จะเปิดอบรมในอนาคต อาทิ หลักสูตรสินค้าอันตราย IMDG Code , หลักสูตร SAR, หลักสูตรพื้นฐานเรือเดินเขตขั้วโลก BASIC TRAINING FOR SHIPS OPERATING IN POLAR WATER COURSE และหลักสูตรเรือเดินเขตขั้วโลกชั้นสูง ADVANCED TRAINING FOR SHIPS OPERATING IN POLAR WATER COURSE
ช่วงบ่าย รจท.(สส.) ได้ตรวจเยี่ยมชมเรือฝึกสาครวิสัยและเรือฝึกวิสูตรสาคร และห้องฝึกปฏิบัติจําลองฝ่ายช่างกลเรือเบื้องต้น (Pre training engine room simulator) ห้องฝึกปฏิบัติจําลองฝ่ายช่างกลเรือเต็มรูปแบบ (Full mission engine room)ห้องฝึกปฏิบัติจําลองฝ่ายเดินเรือ (Navigation Simulator) เครื่องมือฝึกและอุปกรณ์การฝึกฝ่ายช่างกลเรือ (Training support machinery) ห้องทดลองไฟฟ้า (Electrical laboratory) และเยี่ยมชมห้องเรียนอาคารเรียนริมน้ํา 6 ชั้น ทั้งนี้ รองอธิบดีกรมเจ้าท่าได้ให้โอวาทพร้อมให้กําลังใจเจ้าหน้าที่ในการปฏิบัติงาน พร้อมให้โอวาทแก่นักเรียนในการศึกษาตั้งใจศึกษาหาความรู้ ปฏิบัติตนอยู่ในระเบียบวินัย เพื่อเป็นบุคลากรที่มีคุณภาพในการขับเคลื่อนเศรษฐกิจของประเทศในด้านโลจิสติกส์ สนับสนุนกิจการพาณิชยนาวีให้สามารถแข่งขันกับนานาประเทศได้อย่างยั่งยืน
รัฐบาลไทย-ข่าวทำเนียบรัฐบาล-Fitch Ratings คงความน่าเชื่อถือไทย “BBB+” และมุมมองความน่าเชื่อถือ “ระดับมีเสถียรภาพ”
วันพุธที่ 12 กรกฎาคม 2566
Fitch Ratings คงความน่าเชื่อถือไทย “BBB+” และมุมมองความน่าเชื่อถือ “ระดับมีเสถียรภาพ”
.....
บริษัท Fitch Ratings (Fitch) ซึ่งเป็นบริษัท “จัดอันดับความน่าเชื่อถือ” ชั้นนําของโลก ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
.
ทั้งนี้ Fitch ได้คาดการณ์สถานการณ์ต่าง ๆ สรุปได้ดังนี้ :
.
• เศรษฐกิจไทยจะเติบโตอย่างต่อเนื่องจากร้อยละ 2.6 ในปี 65 เป็นร้อยละ 3.7 และร้อยละ 3.8 ในปี 66 และปี 67 ตามลําดับ โดยได้รับแรงสนับสนุนจากการฟื้นตัวของภาคการท่องเที่ยว, การบริโภคภาคเอกชนที่แข็งแกร่ง ตลอดจนการฟื้นตัวของตลาดแรงงานอย่างต่อเนื่อง
• การขาดดุลการคลังของไทยลดลงอย่างต่อเนื่องจากร้อยละ 4.4 ในปี 65 เป็นร้อยละ 3.4 ในปี 66 คาดว่าปี 67 จะขาดดุลที่ร้อยละ 3.2 ทั้งนี้ “การขาดดุลที่ลดลง” สะท้อนถึงรายได้ภาษีที่แข็งแกร่งขึ้นและการสิ้นสุดของมาตรการที่เกี่ยวข้องโรคโควิด 19
• การเงินต่างประเทศมีความ “แข็งแกร่งและยืดหยุ่น” คาดว่า ปี 66 ดุลบัญชีเดินสะพัดจะกลับมาเกินดุลที่ร้อยละ 2.0 ของ GDP และจะเพิ่มขึ้นเป็นร้อยละ 3.9 ในปี 67 อีกทั้งปี 66 คาดว่าประเทศไทยจะมี “ทุนสํารองระหว่างประเทศสูงมาก” คือ 7.3 เดือน
• ปัจจัยสําคัญที่จะทําให้ Fitch ปรับเพิ่มอันดับความน่าเชื่อถือ (Credit Rating) ของประเทศไทย คือ การลดลงของสัดส่วนหนี้ภาครัฐบาลต่อ GDP, การลดการขาดดุลตลอดจนการเติบโตทางเศรษฐกิจและสังคมอย่างมีศักยภาพในระยะปานกลาง
อ่านเพิ่มเติม คลิก
1.https://www.thaigov.go.th/news/contents/details/70200
2.https://www.thaigov.go.th/news/contents/details/70228
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ครม.เห็นชอบแต่งตั้งผู้ตรวจราชการกระทรวงวัฒนธรรม 3 ราย
วันพุธที่ 12 กรกฎาคม 2566
​ครม.เห็นชอบแต่งตั้งผู้ตรวจราชการกระทรวงวัฒนธรรม 3 ราย
​ครม.เห็นชอบแต่งตั้งผู้ตรวจราชการกระทรวงวัฒนธรรม 3 ราย
ครม.เห็นชอบแต่งตั้งผู้ตรวจราชการกระทรวงวัฒนธรรม 3 ราย
วันที่ 11 กรกฎาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวภายหลังการประชุมคณะรัฐมนตรี (ครม.) ว่า ที่ประชุม ครม. มีมติอนุมัติแต่งตั้งตามที่กระทรวงวัฒนธรรม (วธ.) เสนอ แต่งตั้งข้าราชการพลเรือนสามัญ สังกัดกระทรวงวัฒนธรรม ให้ดํารงตําแหน่งประเภทบริหารระดับสูง จํานวน 3 ราย เพื่อทดแทนตําแหน่งที่ว่าง ดังนี้ 1. นายสถาพร เที่ยงธรรม รองอธิบดีกรมศิลปากร ดํารงตําแหน่ง ผู้ตรวจราชการกระทรวง สํานักงานปลัดกระทรวงวัฒนธรรม 2. นายสํารวย นักการเรียน รองอธิบดีกรมการศาสนา ดํารงตําแหน่ง ผู้ตรวจราชการกระทรวง สํานักงานปลัดกระทรวงวัฒนธรรม 3. นางรักชนก โคจรานนท์ รองอธิบดีกรมศิลปากร ดํารงตําแหน่ง ผู้ตรวจราชการกระทรวง สํานักงานปลัดกระทรวงวัฒนธรรม ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
นายอิทธิพล กล่าวต่อไปว่า สําหรับผู้บริหารระดับสูงที่ได้รับการแต่งตั้งทั้ง 3 ตําแหน่ง ถือผู้ที่มีความรู้ความสามารถและประสบการณ์ขับเคลื่อนงานด้านศาสนา ศิลปะและวัฒนธรรม สามารถตรวจ ติดตาม กํากับ ดูแล และเร่งรัดการดําเนินงานของส่วนราชการในสังกัดวธ. ให้เป็นไปตามยุทธศาสตร์ชาติ 20 ปี ยกระดับงานศิลปะและวัฒนธรรม สร้างมูลค่าทางเศรษฐกิจสู่ระดับชาติ และนานาชาติ นโยบายรัฐบาล นโยบายวธ. และแผนปฏิบัติการวธ. ที่วางไว้ รองรับการปรับเปลี่ยนบทบาทสู่กระทรวงสังคมกึ่งเศรษฐกิจ วัฒนธรรมทําดี ทํางาน ทําเงิน เกิดประโยชน์สูงสุดต่อทางราชการและประชาชน สืบสาน รักษาและต่อยอดทุนทางวัฒนธรรมของชาติอย่างยั่งยืนต่อไป
รัฐบาลไทย-ข่าวทำเนียบรัฐบาล-องคมนตรี เปิดโครงการดูแลสุขภาพพระสงฆ์-ผู้นำศาสนาภาคอีสาน ที่อำเภอธาตุพนม ถวายเป็นพระราชกุศลแด่พระบาทสมเด็จพระเจ้าอยู่หัว
วันพุธที่ 12 กรกฎาคม 2566
องคมนตรี เปิดโครงการดูแลสุขภาพพระสงฆ์-ผู้นําศาสนาภาคอีสาน ที่อําเภอธาตุพนม ถวายเป็นพระราชกุศลแด่พระบาทสมเด็จพระเจ้าอยู่หัว
องคมนตรี เปิดโครงการถวายการดูแลสุขภาพให้กับพระภิกษุสงฆ์ สามเณร ผู้นําทางศาสนา ในพื้นที่ภาคอีสานที่อําเภอธาตุพนม จังหวัดนครพนม รวม 400 รูป/ ท่าน ถวายเป็นพระราชกุศลแด่ พระบาทสมเด็จพระเจ้าอยู่หัว
องคมนตรี เปิดโครงการถวายการดูแลสุขภาพให้กับพระภิกษุสงฆ์ สามเณร ผู้นําทางศาสนา ในพื้นที่ภาคอีสานที่อําเภอธาตุพนม จังหวัดนครพนม รวม 400 รูป/ ท่าน ถวายเป็นพระราชกุศลแด่ พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา 28 กรกฎาคม 2567
วันนี้ (12 กรกฎาคม 2566) ณ มหาวิทยาลัยมหาจุฬาลงกรณราชวิทยาลัย จังหวัดนครพนม นายพลากร สุวรรณรัฐ องคมนตรี รองประธานกรรมการมูลนิธิโรงพยาบาลสมเด็จพระยุพราช เป็นประธานเปิดโครงการถวายการดูแลสุขภาพให้กับพระภิกษุสงฆ์ สามเณร ผู้นําทางศาสนาในอําเภอธาตุพนม เพื่อถวายเป็นพระราชกุศลแด่พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา 28 กรกฎาคม 2567 โดยมี นายแพทย์ทวีศิลป์ วิษณุโยธิน รองปลัดกระทรวงสาธารณสุข นายวันชัย จันทร์พร ผู้ว่าราชการจังหวัดนครพนม นายพัฒน์ธวัตร์ เอี่ยมสม วิทยากรจิตอาสา 904 และหน่วยงานที่เกี่ยวข้องร่วมงาน
นายแพทย์ทวีศิลป์ กล่าวว่า กระทรวงสาธารณสุข ร่วมกับ มูลนิธิโรงพยาบาลสมเด็จพระยุพราช ศูนย์อํานวยการใหญ่จิตอาสาพระราชทาน จัดทําโครงการถวายการดูแลสุขภาพให้กับพระสงฆ์ สามเณร ผู้นําทางศาสนา 72,000 รูป/ท่าน เพื่อถวายเป็นพระราชกุศลแด่ พระบาทสมเด็จพระเจ้าอยู่หัว เนื่องในโอกาสมหามงคล เฉลิมพระชนมพรรษา 72 พรรษา 28 กรกฎาคม 2567 ซึ่งมูลนิธิโรงพยาบาลสมเด็จพระยุพราชได้มอบหมายให้โรงพยาบาลสมเด็จพระยุพราชทั้ง 21 แห่ง ดําเนินการตามโครงการในพื้นที่ 21 จังหวัดที่เป็นที่ตั้งของโรงพยาบาลสมเด็จพระยุพราชทั่วประเทศ โดยในวันนี้เป็นการเปิดโครงการฯ ของภาคตะวันออกเฉียงเหนือ ที่จังหวัดนครพนม มีโรงพยาบาลสมเด็จพระยุพราชธาตุพนม เป็นศูนย์กลางในการจัดกิจกรรมตรวจสุขภาพพระภิกษุสงฆ์ สามเณร ผู้นําศาสนา และคัดกรองความเสี่ยงโรคไม่ติดต่อเรื้อรัง และถวายความรู้ในการดูแลสุขภาพตามหลักพระธรรมวินัย สามารถให้คําแนะนํา ดูแลพระสงฆ์ภายในวัดและชุมชนได้ รวมทั้งพัฒนาเป็นโรงพยาบาลนําร่องในการจัดบริการสําหรับพระสงฆ์อาพาธ
สําหรับกิจกรรมตรวจสุขภาพ ประกอบด้วย การตรวจวัดสัญญาณชีพ ตรวจคลื่นหัวใจไฟฟ้า ตรวจอัลตราซาวด์ ตรวจเลือด ตรวจฟัน ตรวจเอกซเรย์ บริการฉีดวัคซีน และพบแพทย์ นอกจากนี้ ยังมีจุดถวายความรู้และหน่วยปฐมพยาบาล โดยมีพระภิกษุสงฆ์ สามเณร และผู้นําศาสนาทุกศาสนา ในพื้นที่อําเภอธาตุพนม จังหวัดนครพนม เข้ารับตรวจสุขภาพจํานวน 400 รูป/ท่าน
************************************** 12 กรกฎาคม 2566
รัฐบาลไทย-ข่าวทำเนียบรัฐบาล-ดีอีเอส ร่วมงาน RTARF Cyber Warriors Contest 2023
วันพุธที่ 12 กรกฎาคม 2566
ดีอีเอส ร่วมงาน RTARF Cyber Warriors Contest 2023
ดีอีเอส ร่วมงาน RTARF Cyber Warriors Contest 2023
วันนี้ (12 ก.ค.66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม พร้อมด้วย ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมงาน RTARF Cyber Warriors Contest 2023 (Save The Date) การจัดการแข่งขันทักษะทางไซเบอร์กองทัพไทย ประจําปีงบประมาณ 2566 ระดับกองทัพไทย ระดับโรงเรียนทหาร-ตํารวจ และอุดมศึกษา โดยการแข่งขันนี้จัดขึ้นเพื่อพัฒนาขีดความสามารถด้านไซเบอร์ของประเทศ โดยมีหน่วยงานที่เข้าร่วม จํานวน 78 ทีม รวมทั้งมีทีมจากต่างประเทศ จัดงาน ณ อาคารอเนกประสงค์ ชั้น2 สถาบันวิชาการป้องกันประเทศ
_______________________
รัฐบาลไทย-ข่าวทำเนียบรัฐบาล-กรมทางหลวงชนบท สนับสนุนทางเข้าโครงการพัฒนาพื้นที่บริเวณหนองอึ่ง อันเนื่องมาจากพระราชดำริ ถนนสาย ยส.2023 อำเภอเมือง จังหวัดยโสธร
วันพุธที่ 12 กรกฎาคม 2566
กรมทางหลวงชนบท สนับสนุนทางเข้าโครงการพัฒนาพื้นที่บริเวณหนองอึ่ง อันเนื่องมาจากพระราชดําริ ถนนสาย ยส.2023 อําเภอเมือง จังหวัดยโสธร
ยกระดับคุณภาพชีวิตของประชาชนในพื้นที่ให้สามารถเดินทางได้อย่างสะดวกรวดเร็วปลอดภัยในทุกฤดูกาล
กรมทางหลวงชนบท (ทช.) กระทรวงคมนาคม สนับสนุนสายทางเข้าโครงการพัฒนาพื้นที่บริเวณหนองอึ่ง อันเนื่องมาจากพระราชดําริ ถนนทางหลวงชนบทสาย ยส.2023 แยก ทล.23 - บ้านท่าเยี่ยม อําเภอเมือง จังหวัดยโสธร นับเป็นความภาคภูมิใจของชาวทางหลวงชนบทที่ได้เป็นส่วนหนึ่งในการได้รับใช้ใต้เบื้องพระยุคลบาท ในการสร้างเส้นทางสนับสนุนพื้นที่โครงการหลวงและโครงการอันเนื่องมาจากพระราชดําริ ยกระดับคุณภาพชีวิต บรรเทาความเดือดร้อนให้กับประชาชนในพื้นที่ และอํานวยความสะดวกปลอดภัยในการขนผลิตผลทางเกษตรออกสู่ท้องตลาดในทุกฤดู
สําหรับโครงการพัฒนาพื้นที่บริเวณหนองอึ่ง อันเนื่องมาจากพระราชดําริ เมื่อปี 2543 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดําเนินพร้อมด้วยพระบาทสมเด็จพระวชิรเกล้าเจ้าอยู่หัว เมื่อครั้งทรงดํารงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร ทรงเยี่ยมราษฎรผู้ประสบอุทกภัยซ้ําซาก ณ โรงเรียนบ้านคําน้ําสร้าง ตําบลค้อเหนือ อําเภอเมือง จังหวัดยโสธร ทรงมีพระราชดําริเกี่ยวกับการพัฒนาและปรับปรุงพื้นที่เพื่อช่วยเหลือราษฎร ได้แก่ การปรับปรุงขุดลอกหนองอึ่งเพื่อเป็นแหล่งน้ําสําหรับทําการเกษตรและเป็นแหล่งเพาะพันธุ์ปลา การพัฒนาและปรับปรุงพื้นที่ สภาพดิน โดยรอบหนองอึ่ง ปลูกหญ้าแฝกและต้นไม้เพื่อป้องกันการชะล้างหน้าดิน และการฟื้นฟูสภาพป่าโดยรวม เพื่อให้คนกับป่าอยู่อย่างเกื้อกูลกัน ทั้งนี้ ในส่วนของ ทช. ได้ก่อสร้างถนนทางหลวงชนบทสาย ยส.2023 แยก ทล.23 - บ้านท่าเยี่ยม รวมระยะทาง 17.3 กิโลเมตร เข้าโครงการพัฒนาพื้นที่บริเวณหนองอึ่ง อันเนื่องมาจากพระราชดําริ ก่อสร้างแล้วเสร็จเมื่อปี 2552 นับเป็นภารกิจสําคัญประการหนึ่งของ ทช. ในการสร้างเส้นทางสนับสนุนโครงการอันเนื่องมาจากพระราชดําริ เพื่อความเป็นอยู่ที่ดีขึ้นของประชาชน ให้สามารถสัญจรได้อย่างสะดวกปลอดภัยในทุกฤดู ถนนสายดังกล่าวเป็นการก่อสร้างตามแนวถนนเดิม ผ่าน 7 หมู่บ้าน บางช่วงมีลักษณะเป็นทางโค้ง ทางหักศอก จึงได้ปรับปรุงจุดเสี่ยง อาทิ การเพิ่มป้ายจราจร ไฟฟ้าแสงสว่าง ติดตั้งราวกันอันตราย เพื่อความปลอดภัยของประชาชนและผู้ที่เดินทางมาเยี่ยมชมโครงการพัฒนาพื้นที่บริเวณหนองอึ่ง อันเนื่องมาจากพระราชดําริอีกด้วย
รัฐบาลไทย-ข่าวทำเนียบรัฐบาล-เคาะ! ใช้มาตรการกองทุนน้ำมันฯ รักษาเสถียรภาพราคาดีเซล หลังมาตรการลดภาษีน้ำมันดีเซล สิ้นสุด 20 ก.ค. นี้
วันพุธที่ 12 กรกฎาคม 2566
เคาะ! ใช้มาตรการกองทุนน้ํามันฯ รักษาเสถียรภาพราคาดีเซล หลังมาตรการลดภาษีน้ํามันดีเซล สิ้นสุด 20 ก.ค. นี้
.....
ที่ประชุม ครม. (11 ก.ค. 66) แนวทางการดําเนินมาตรภาษีสรรพสามิตเพื่อรักษาเสถียรภาพระดับราคาดีเซล ซึ่งจากที่รัฐบาลได้ดําเนินมาตรการทางภาษี เพื่อช่วยบรรเทาความเดือดร้อนให้แก่ประชาชนจากสถานการณ์ราคาพลังงานที่ปรับตัวสูงขึ้นอย่างต่อเนื่อง โดยได้รักษาระดับราคาน้ํามันดีเซลไม่ให้เกินลิตรละ 35 บาท ด้วยการลดภาษีสรรพสามิตน้ํามันดีเซลลงลิตรละ 5 บาทมาอย่างต่อเนื่องตั้งแต่ ก.พ. 65 ซึ่งมาตรการดังกล่าว จะสิ้นสุดในวันที่ 20 ก.ค. 66 ซึ่งจะส่งผลให้อัตราภาษีจะกลับสู่ระดับปกตินั้น
.
ขณะเดียวกัน หากใช้มาตรการลดอัตราภาษีน้ํามันดีเซลนี้ต่อไป จะก่อให้เกิดผลผูกพันรัฐบาลในอนาคต ซึ่ง ครม. รักษาการ ไม่อาจกระทําการได้ เพราะจะมีผลต่อการสร้างความผูกพันต่อ ครม. ชุดต่อไป อีกทั้งปัจจุบันสถานการณ์ราคาน้ํามันดิบในตลาดโลกมีแนวโน้มลดลงอย่างต่อเนื่อง ส่งผลให้ราคาน้ํามันดีเซล ณ โรงกลั่น ในประเทศลดลงตามไปด้วย
.
ดังนั้น จึงเห็นชอบให้ใช้มาตรการของกองทุนน้ํามัน ทําหน้าที่ดูแลเสถียรภาพราคาน้ํามันดีเซลเพื่อช่วยลดภาระค่าใช้จ่ายของประชาชน โดยกระทรวงการคลังและกระทรวงพลังงานจะติดตามสถานการณ์ราคาน้ํามันอย่างใกล้ชิดต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลดล็อก 14 อุทยานฯ-เขตรักษาพันธุ์สัตว์ป่า ให้ ปชช. อยู่ทำกิน สร้างสมดุลอนุรักษ์-ใช้ประโยชน์
วันพุธที่ 12 กรกฎาคม 2566
ปลดล็อก 14 อุทยานฯ-เขตรักษาพันธุ์สัตว์ป่า ให้ ปชช. อยู่ทํากิน สร้างสมดุลอนุรักษ์-ใช้ประโยชน์
.....
ครม.อนุมัติหลักการ ร่าง พ.ร.ฎ.กําหนดโครงการอนุรักษ์และดูแลรักษาทรัพยากรธรรมชาติภายในอุทยานแห่งชาติ พ.ศ. ... และ ร่าง พ.ร.ฎ.กําหนดโครงการอนุรักษ์และดูแลรักษาทรัพยากรธรรมชาติภายในเขตรักษาพันธุ์สัตว์ป่าหรือเขตห้ามล่าสัตว์ป่า พ.ศ. ... เพื่อให้ประชาชนที่มีภูมิลําเนาในพื้นที่โครงการ เช่น อยู่มาก่อนประกาศเป็นพื้นที่อุทยานฯ ก่อนวันที่ พ.ร.บ.สงวนและคุ้มครองสัตว์ป่าฯ ใช้บังคับ และผู้ยากไร้ที่อยู่ก่อนวันที่ 17 มิ.ย.57 สามารถอยู่อาศัยและทํากินได้อย่างถูกกฎหมาย
.
เงื่อนไข คือ เป็นบุคคลสัญชาติไทยหรืออยู่ระหว่างพิจารณาคําขอสัญชาติ ครอบครองและใช้ประโยชน์ด้วยตนเอง ไม่มีกรรมสิทธิ์หรือสิทธิครอบครองในที่ดิน ครอบครัวละไม่เกิน 20 ไร่ ทําประโยชน์และอยู่อาศัยต่อเนื่อง ไม่อนุญาตให้ซื้อขาย แลกเปลี่ยน ให้เช่า ให้ยืม หรือโอนการครอบครองให้บุคคลอื่น ไม่บุกรุกขยายพื้นที่เพิ่ม ต้องมีส่วนร่วมในการอนุรักษ์ ฟื้นฟู ดูแลทรัพยากรธรรมชาติ ระบบนิเวศ และความหลากหลายทางชีวภาพในพื้นที่โครงการ
.
ระยะเวลาโครงการ 20 ปี ครอบคลุม 14 พื้นที่ แบ่งเป็น 7 อุทยานแห่งชาติ ได้แก่ 1.เขาคิชฌกูฏ จ.จันทบุรี 2.เขาสิบห้าชั้น จ.จันทบุรี 3.เฉลิมรัตนโกสินทร์ จ.กาญจนบุรี 4.ต้นสักใหญ่ จ.อุตรดิตถ์ 5.ตาดหมอก จ.เพชรบูรณ์ 6.น้ําหนาว จ.เพชรบูรณ์ 7.ลานสาง จ.ตาก และ 7 เขตรักษาพันธุ์สัตว์ป่าหรือเขตห้ามล่าสัตว์ป่า ได้แก่ 1.ถ้ําผาท่าพล จ.พิษณุโลก 2.เขื่อนป่าสักชลสิทธิ์ จ.ลพบุรี 3.ทับพญาลอ จ.เชียงราย 4.ถ้ําประทุน จ.อุทัยธานี 5.ภูผาแดง จ.เพชรบูรณ์ 6.ห้วยขาแข้ง จ.อุทัยธานี และ 7.ลําน้ําน่านฝั่งขวา จ.อุตรดิตถ์
.
อ่านเพิ่มเติม คลิก >>https://www.thaigov.go.th/news/contents/details/70224
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การประชุมพบปะระหว่างรัฐมนตรียุติธรรมอาเซียนและกลุ่มประเทศ G7 (ASEAN-G7 Justice Ministers’ Interface) และการประชุมที่เกี่ยวข้อง
วันพุธที่ 12 กรกฎาคม 2566
12/07/2566
การประชุมพบปะระหว่างรัฐมนตรียุติธรรมอาเซียนและกลุ่มประเทศ G7 (ASEAN-G7 Justice Ministers’ Interface) และการประชุมที่เกี่ยวข้อง
การประชุมพบปะระหว่างรัฐมนตรียุติธรรมอาเซียนและกลุ่มประเทศ G7 (ASEAN-G7 Justice Ministers’ Interface) และการประชุมที่เกี่ยวข้อง
นายวิษณุ เครืองาม รองนายกรัฐมนตรี รักษาราชการแทน รัฐมนตรีว่าการกระทรวงยุติธรรม ในฐานะหัวหน้าคณะผู้แทนไทย เข้าร่วมการประชุมพบปะระหว่างรัฐมนตรียุติธรรมอาเซียนและกลุ่มประเทศ G7 ได้แก่ ฝรั่งเศส สหรัฐอเมริกา สหราชอาณาจักร เยอรมนี อิตาลี และแคนาดา และสหภาพยุโรป (ASEAN-G7 Justice Ministers’ Interface: Interface) เมื่อวันที่ ๗ กรกฎาคม ๒๕๖๖ ณ กรุงโตเกียว ประเทศญี่ปุ่น โดยมีรัฐมนตรีประจําสํานักนายกรัฐมนตรีมาเลเซียและรัฐมนตรีว่าการกระทรวงยุติธรรมญี่ปุ่น เป็นประธานร่วม และมีผู้แทนระดับรัฐมนตรีของประเทศสมาชิกอาเซียน ประเทศสมาชิกกลุ่มประเทศ G7 รวมถึงเลขาธิการอาเซียน ผู้อํานวยการ UNODC และผู้อํานวยการ UNDP เข้าร่วมการประชุม นอกจากนี้ ได้รับเกียรติจาก Mr. Fumio Kishida นายกรัฐมนตรีญี่ปุ่น กล่าวถ้อยแถลงในพิธีเปิดการประชุมฯ ในโอกาสนี้ด้วย
การประชุมครั้งนี้นับเป็นโอกาสครั้งแรกที่รัฐมนตรียุติธรรมของอาเซียนและกลุ่มประเทศ G7 ได้พบปะหารือร่วมกัน ซึ่งถือเป็นจุดเริ่มต้นของการพัฒนาความร่วมมือระหว่างสองฝ่าย ซึ่งที่ประชุมคาดหวังว่าจะสามารถส่งเสริมความร่วมมือในประเด็นที่ทั้งสองฝ่ายเห็นพ้องร่วมกันสู่ระดับผู้ปฏิบัติต่อไปในอนาคต
ในโอกาสนี้ รองนายกรัฐมนตรี รักษาราชการแทน รัฐมนตรีว่าการกระทรวงยุติธรรม ได้กล่าวถ้อยแถลงต่อที่ประชุมโดยสรุปว่า “การประชุม Interface ในครั้งนี้เปิดโอกาสให้ประเทศสมาชิกอาเซียนและ G7 ได้แลกเปลี่ยนความคิดเห็นกันในเบื้องต้นในด้านกฎหมายและงานยุติธรรม เพื่อสร้างเครือข่ายการทํางานระหว่างกันและเป็นการปูทางสู่ความร่วมมือในอนาคต โดยเน้นย้ําความสัมพันธ์อันดีระหว่างไทยและกลุ่มประเทศสมาชิก G7 ได้แก่ ความร่วมมือด้านกฎหมายระหว่างประเทศทางอาญา โดยไทยมีสนธิสัญญาโอนตัวนักโทษกับประเทศสมาชิก G7 ทุกประเทศ แสดงให้เห็นถึงวิสัยทัศน์ร่วมกันที่จะส่งเสริมความร่วมมือด้านกฎหมายและการพัฒนากระบวนการยุติธรรมทางอาญาให้มีประสิทธิภาพผ่านการพัฒนาพฤตินิสัยเพื่อคืนคนดีสู่สังคม รวมถึงความร่วมมือด้านการส่งเสริมการเคารพสิทธิมนุษยชน นอกจากนี้ ได้กล่าวยินดีที่จะส่งเสริมความร่วมมือระหว่างอาเซียนและ G7 ในประเด็นการนําเทคโนโลยีดิจิทัลมาใช้การกลไกการระงับข้อพิพาท การต่อต้านอาชญากรรมข้ามชาติ ซึ่งรวมถึงความช่วยเหลือซึ่งกันและกันในเรื่องทางอาญา การส่งผู้ร้ายข้ามแดน การปฏิบัติต่อผู้กระทําผิด และประเด็นอื่นๆ เพื่อส่งเสริมหลักนิติธรรม
ในห้วงการประชุมดังกล่าว มีผู้แทนจากสํานักงานกิจการยุติธรรม กรมคุมประพฤติ และกรมคุ้มครองสิทธิและเสรีภาพ ได้รับเชิญให้เข้าร่วมประชุมแลกเปลี่ยนข้อคิดเห็นและเป็นวิทยากรในการประชุมคู่ขนานต่าง ๆ อีกด้วย
รัฐบาลไทย-ข่าวทำเนียบรัฐบาล-กระทรวงยุติธรรม รับการตรวจประเมินรางวัลเลิศรัฐ สาขา คุณภาพการบริหารจัดการภาครัฐ ประจำปี พ.ศ. ๒๕๖๖
วันพุธที่ 12 กรกฎาคม 2566
12/07/2566
กระทรวงยุติธรรม รับการตรวจประเมินรางวัลเลิศรัฐ สาขา คุณภาพการบริหารจัดการภาครัฐ ประจําปี พ.ศ. ๒๕๖๖
กระทรวงยุติธรรม รับการตรวจประเมินรางวัลเลิศรัฐ สาขา คุณภาพการบริหารจัดการภาครัฐ ประจําปี พ.ศ. ๒๕๖๖
ในวันอังคารที่ ๑๑ กรกฎาคม ๒๕๖๖ นางพงษ์สวาท นีละโยธิน ปลัดกระทรวงยุติธรรม เป็นประธานการตรวจประเมินรางวัลคุณภาพการบริหารจัดการภาครัฐ ประจําปี พ.ศ. ๒๕๖๖ สาขาคุณภาพการบริหารจัดการภาครัฐ รายหมวด หมวด ๓ การมุ่งเน้นผู้รับบริการและผู้มีส่วนได้ส่วนเสีย และรางวัลคุณภาพการบริหารจัดการภาครัฐ ๔.๐ (PMQA ๔.๐) โดยมี นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโทประวุธ วงศ์สีนิล รองปลัดกระทรวงยุติธรรม พร้อมด้วยคณะผู้บริหารกระทรวงยุติธรรม ผู้อํานวยการกอง/สํานัก และเจ้าหน้าที่ที่เกี่ยวข้องเข้าร่วมฯ ณ ห้องประชุมกระทรวงยุติธรรม ๑๐-๐๑ ชั้น ๑๐ และผ่านระบบการประชุมทางไกล (video conference)
ในโอกาสนี้ ปลัดกระทรวงยุติธรรมและคณะผู้บริหาร ได้นําเสนอทิศทางการพัฒนาสํานักงานปลัดกระทรวงยุติธรรม สู่การเป็นระบบราชการ ๔.๐ ใน ๔ ด้าน ได้แก่ ความเป็นเลิศด้านนโยบาย (Policy Excellence) ความเป็นเลิศด้านการดําเนินงานและระบบบริหารจัดการ (Operation Excellence) ความเป็นเลิศด้านการบริการ (Service Excellence) และความเป็นเลิศด้านบุคลากร (People Excellence) รวมถึงการปรับปรุงกระบวนการทํางานจากความต้องการ ความคาดหวังของผู้รับบริการและผู้มีส่วนได้ส่วนเสีย การสร้างนวัตกรรมการบริการและตอบสนองความต้องการเฉพาะกลุ่ม การอํานวยความยุติธรรมและช่วยเหลือประชาชนภายใน ๒๔ ชั่วโมง และแนวทางการพัฒนาและยกระดับองค์กรในอนาคต
ปลัดกระทรวงยุติธรรม กล่าวว่า สํานักงานปลัดกระทรวงยุติธรรมทั้งในส่วนกลางและส่วนภูมิภาค ต่างมีความมุ่งมั่นและตั้งใจที่จะพัฒนาเพื่อยกระดับประสิทธิภาพการให้บริการภาครัฐแก่ประชาชน เนื่องจากบทบาทและภารกิจของสํานักงานปลัดกระทรวงยุติธรรมมีความเกี่ยวข้องกับการอํานวยความยุติธรรมและให้ความช่วยเหลือประชาชน ซึ่งเป็นบทบาทและภารกิจที่มีความสําคัญยิ่งต่อวิถีชีวิตความเป็นอยู่ของประชาชนและสังคม โดยส่วนรวม จึงตระหนักและให้ความสําคัญต่อการพัฒนา การบริหารจัดการภาครัฐให้เป็นไปอย่างรวดเร็ว เป็นธรรม และทั่วถึง ด้วยการพัฒนากระบวนงาน ปรับเปลี่ยนวิธีการปฏิบัติงานในเชิงรุก และสร้างการมีส่วนร่วมของประชาชนผู้รับบริการ และผู้มีส่วนได้เสีย รวมถึงบูรณาการหน่วยงานภาครัฐ และพร้อมปรับเปลี่ยนแผนการปฏิบัติงานตามพลวัตทางสังคมที่เปลี่ยนแปลง เพื่ออํานวยความสะดวกและลดขั้นตอนอันเป็นอุปสรรคต่อการให้บริการแก่ประชาชน และยกระดับองค์กรสู่องค์กรที่มีสมรรถนะสูงต่อไป
รัฐบาลไทย-ข่าวทำเนียบรัฐบาล-เตือน ปชช. สังเกต “ไข้เลือดออก” ไข้สูงเฉียบพลัน และ สูงลอยกว่า 2 วัน รีบพบแพทย์
วันพุธที่ 12 กรกฎาคม 2566
เตือน ปชช. สังเกต “ไข้เลือดออก” ไข้สูงเฉียบพลัน และ สูงลอยกว่า 2 วัน รีบพบแพทย์
.....
กระทรวงสาธารณสุข เผยสถานการณ์ระบาดของโรคไข้เลือดออกในปีนี้ มีแนวโน้มเพิ่มขึ้นเกือบ 3 เท่า และพบการป่วยและเสียชีวิตมากที่สุดในผู้ใหญ่ จากเดิมพบบ่อยในเด็ก โดยตั้งแต่ 1 ม.ค. – 28 มิ.ย.66 มีผู้ป่วยสะสม 27,377 ราย ผู้เสียชีวิต 33 ราย ตั้งแต่เดือน มิ.ย. พบผู้ป่วยสัปดาห์ละ 1,500 – 2,400 ราย เสียชีวิตสัปดาห์ละ 1-3 ราย ส่วนใหญ่อายุ 5 – 14 ปี รองลงมาคือกลุ่มอายุ 15 – 24 ปี
.
ที่สําคัญ คือ รูปแบบอาการไม่เหมือนที่เคยพบมาและมีอาการคล้ายโรคอื่น การวินิจฉัยในระยะแรกจึงค่อนข้างยาก หากไม่ติดตามสังเกตใกล้ชิดจะทําให้การรักษาล่าช้า และอาจเกิดความรุนแรงจนถึงเสียชีวิตได้ ประชาชนที่พบว่าตนเองหรือคนใกล้ชิดมีไข้สูงเฉียบพลันและสูงลอยมากกว่า 2 วัน ควรรีบพบแพทย์ ห้ามซื้อยากินเอง
.
อ่านเพิ่มเติม คลิก >>https://www.thaigov.go.th/news/contents/details/70175
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ตั้งเป้าปี 66 ส่งเสริมคนพิการมีงานทำ 68,000 คน มุ่งพัฒนาคุณภาพชีวิตคนพิการทุกมิติ
วันพฤหัสบดีที่ 13 กรกฎาคม 2566
ตั้งเป้าปี 66 ส่งเสริมคนพิการมีงานทํา 68,000 คน มุ่งพัฒนาคุณภาพชีวิตคนพิการทุกมิติ
.....
ผลสําเร็จการขับเคลื่อนการทํางานเพื่อส่งเสริมและพัฒนาคุณภาพชีวิตคนพิการในทุกมิติของรัฐบาล โดยเฉพาะการจ้างงาน การรวมกลุ่มประกอบอาชีพของคนพิการและผู้ดูแลคนพิการ ซึ่งเป็นไปตาม พ.ร.บ. ส่งเสริมและพัฒนาคุณภาพชีวิตคนพิการ ที่กําหนดให้นายจ้างหรือเจ้าของสถานประกอบการที่มีลูกจ้างตั้งแต่ 100 คนขึ้นไป จะต้องรับคนพิการเข้าทํางาน ไม่น้อยกว่า 1 คน (100 : 1) หรือกรณีที่ไม่ประสงค์จ้างคนพิการ ให้ส่งเงินเข้ากองทุนส่งเสริมและพัฒนาคุณภาพชีวิตคนพิการ เป็นต้น
.
ข้อมูลจากกรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ (พม.) พบว่า ในปี 65 มีสถานประกอบการทั่วประเทศ 14,444 แห่ง จ้างงานคนพิการแล้ว 63,904 คน
.
สําหรับปี 66 นี้ ตั้งเป้าหมายจ้างงานคนพิการ 68,234 คน เพื่อเปิดโอกาส สร้างรายได้ ลดความเหลื่อมล้ําทางสังคม และส่งเสริมให้คนพิการแสดงศักยภาพที่มีอยู่ในการทํางาน ขณะที่ การส่งเงินเข้ากองทุนส่งเสริมและพัฒนาคุณภาพชีวิตคนพิการ ส่วนหนึ่งได้นํามาให้คนพิการกู้ยืมเงินประกอบอาชีพ เพื่อให้มีอาชีพ มีรายได้ สามารถเลี้ยงดูตนเองและครอบครัวได้
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รฟม. รับโล่และประกาศเกียรติคุณ ระดับชั้นสูงสุด “แพลทินั่ม” ต่อเนื่องเป็นปีที่ 3 จากกิจกรรม “Zero Accident Campaign 2023”
วันพฤหัสบดีที่ 13 กรกฎาคม 2566
รฟม. รับโล่และประกาศเกียรติคุณ ระดับชั้นสูงสุด “แพลทินั่ม” ต่อเนื่องเป็นปีที่ 3 จากกิจกรรม “Zero Accident Campaign 2023”
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้รับโล่และประกาศเกียรติคุณ ระดับแพลทินั่ม ซึ่งเป็นระดับชั้นสูงสุด ต่อเนื่องเป็นปีที่ 3 ในกิจกรรมการรณรงค์ลดสถิติอุบัติเหตุจากการทํางานให้เป็นศูนย์ ประจําปี 2566 หรือ Zero Accident Campaign 2023 ซึ่งจัดขึ้นโดย สถาบันส่งเสริมความปลอดภัย อาชีวอนามัย และสภาพแวดล้อมในการทํางาน (องค์การมหาชน) (สสปท.) กระทรวงแรงงาน โดยมี นายถนอม รัตนเศรษฐ ผู้ช่วยผู้ว่าการ รฟม. เป็นผู้แทนเข้ารับรางวัล
ทั้งนี้ รางวัลดังกล่าว สสปท. จะพิจารณามอบให้แก่หน่วยงานและองค์กรที่มีความมุ่งมั่นในการป้องกันการเกิดอุบัติเหตุจากการทํางาน หรือมีความตั้งใจในการลดสถิติการประสบอันตรายในสถานประกอบกิจการให้เป็นศูนย์ ผ่านการวางแผนและบริหารจัดการความปลอดภัย อาชีวอนามัย และสภาพแวดล้อมในการทํางานอย่างต่อเนื่อง และมีประสิทธิภาพ จนสามารถป้องกันและลดสถิติการเกิดอุบัติเหตุในที่ทํางานได้เป็นอย่างดี ติดตามข้อมูลข่าวสารของ รฟม. ได้ที่ www.mrta.co.th หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ปลัดฯ ณัฐพล ให้คณะผู้บริหารจาก GUSCO เข้าพบ พร้อมเดินหน้าสร้างความร่วมมือในการบริหารจัดการน้ำโดยรอบนิคมอุตสาหกรรม
วันพฤหัสบดีที่ 13 กรกฎาคม 2566
13/07/2566
ปลัดฯ ณัฐพล ให้คณะผู้บริหารจาก GUSCO เข้าพบ พร้อมเดินหน้าสร้างความร่วมมือในการบริหารจัดการน้ําโดยรอบนิคมอุตสาหกรรม
ปลัดฯ ณัฐพล ให้คณะผู้บริหารจาก GUSCO เข้าพบ พร้อมเดินหน้าสร้างความร่วมมือในการบริหารจัดการน้ําโดยรอบนิคมอุตสาหกรรม
เมื่อวันที่ (10 กรกฎาคม 2566) ดร.ณัฐพล รังสิตพล ปลัดกระทรวงอุตสาหกรรม ให้การต้อนรับคณะผู้บริหารจากบริษัท โกลบอล ยูทิลิตี้ เซอร์วิส จํากัด หรือ GUSCO เข้าพบ นําโดย นางเกตุวลี นภาศัพท์ ประธานกรรมการ นางศศินา นภาศัพท์ กรรมการผู้จัดการ Mr. Terence Leslie Chatfield กรรมการ นายวิรพจน์ ศุภธนสินเขษม กรรมการ และ น.ส.สุทธิพัณ พิศาลบุตร ผู้อํานวยการอาวุโส ฝ่ายกลยุทธ์องค์กรและพัฒนาธุรกิจ บจก.ส.นภา (ประเทศไทย) โอกาสนี้ นายจุลพงษ์ ทวีศรี อธิบดีกรมโรงงานอุตสาหกรรม และนายวีริศ อัมระปาล ผู้ว่าการการนิคมอุตสาหกรรมแห่งประเทศไทย เข้าร่วมด้วย ณ ห้อง อก.2 ชั้น 3 สํานักงานปลัดกระทรวงอุตสาหกรรม
สําหรับการพบปะในครั้งนี้ เพื่อหารือความร่วมมือในการสนับสนุนตามแนวทางนโยบายของกระทรวงอุตสาหกรรม โดยเฉพาะการช่วยเหลือด้านกลไกในการดูแลน้ําบริเวณรอบการนิคมอุตสาหกรรม โดย GUSCO มีความเชี่ยวชาญในการดําเนินการบริหารจัดการระบบปฏิบัติการน้ํา น้ําเสีย การป้องกันน้ําท่วม การรวบรวมบําบัดน้ําเสียให้ได้มาตรฐานสิ่งแวดล้อม บริหารของเสีย และสาธารณูปโภคสิ่งแวดล้อมในการนิคมอุตสาหกรรม ภายใต้การดูแลของการนิคมอุตสาหกรรมแห่งประเทศไทย ซึ่งสามารถขยายผลให้โรงงานอุตสาหกรรมนอกนิคมอุตสาหกรรมต่าง ๆ นําเอาองค์ความรู้และเทคโนโลยีการบริหารจัดการน้ําไปประยุกต์ใช้เพื่อเพิ่มผลิตภาพของโรงงานได้ อย่างไรก็ดี ขณะนี้กระทรวงอุตสาหกรรม กําลังดําเนินโครงการอุตสาหกรรมรวมใจ จิตอาสา ดิน น้ํา ลม ไฟ โดยเป็นความร่วมมือของทุกภาคส่วน ร่วมกันสร้างให้โรงงานกับชุมชนอยู่ร่วมกันอย่างเป็นมิตรและใส่ใจสิ่งแวดล้อม นําไปสู่ "โรงงานรักชุมชน ชุมชนรักโรงงาน” ซึ่ง GUSCO มีประสบการณ์และความเชี่ยวชาญในด้านการบริหารจัดการน้ําและน้ําเสียเป็นอย่างสูง จึงขอเรียนเชิญเข้าร่วมในโครงการดังกล่าวต่อไป
สําหรับบริษัท โกลบอล ยูทิลิตี้ เซอร์วิส จํากัด หรือ GUSCO ก่อตั้งขึ้นเมื่อเดือนเมษายน 2543 เป็นบริษัทไทยที่จัดตั้งขึ้นโดยการร่วมลงทุนระหว่าง 3 องค์กร/บริษัท คือ การนิคมอุตสาหกรรมแห่งประเทศไทย มีหน้าที่พัฒนาและบริหารจัดการนิคมอุตสาหกรรมในประเทศไทย ขณะที่ บริษัท ส.นภา เป็นที่ยอมรับในด้านการเป็นผู้ให้บริการเกี่ยวกับน้ําที่สามารถตอบสนองความต้องการของลูกค้าทั้งภาคธุรกิจและอุตสาหกรรม และบริษัท วีโอเลีย วอเตอร์ เป็นบริษัทในกลุ่ม บริษัท วีไอเลีย เอ็นไวรอนเมนทัล จํากัด ซึ่งเป็นผู้เชี่ยวชาญระดับโลกในการบริหารจัดการด้านน้ําและน้ําเสีย ปัจจุบัน GUSCO ได้ดําเนินการบริหารจัดการระบบปฏิบัติการน้ํา น้ําเสีย และสาธารณูปโภคสิ่งแวดล้อมอื่น ๆ ในนิคมอุตสาหกรรม รวมทั้ง ยังได้รับความไว้วางใจในการเดินระบบ บํารุงรักษา และจัดการบริหารโรงควบคุมคุณภาพน้ําช่องนนทรี และโรงควบคุมคุณภาพน้ําจตุจักรของ กทม. รวมทั้ง บริษัท ท่าอากาศยานไทย จํากัด (มหาชน) ให้บริหารจัดการควบคุมระบบน้ํา ณ ท่าอากาศยานสุวรรณภูมิด้วย